**Likumprojekta “Grozījumi Ieroču aprites likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums**  |
| Mērķis, risinājums un projekta spēkā stāšanās laiks  | Lai pārņemtu Komisijas Īstenošanas Direktīvas (ES) 2019/69, ar ko nosaka trauksmes un signālieroču tehniskās specifikācijas saskaņā ar padomes Direktīvu 91/477 EEK par ieroču iegādes un glabāšanas kontroli (turpmāk- Īstenošanas Direktīva (ES) 2019/69) prasības tika izstrādāts likumprojekts “Grozījumi Ieroču aprites likumā” (turpmāk – Likumprojekts). Likumprojekts daļēji pārņem Īstenošanas Direktīvas (ES) 2019/69 prasības.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Nepieciešams pārņemt Īstenošanas Direktīvas (ES) 2019/69 prasības, lai nodrošinātu Latvijas ieroču aprites nosacījumu harmonizāciju ar citām Eiropas Savienības dalībvalstīm gāzes ieroču un signālieroču aprites jomā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ieroču aprites likuma (turpmāk – Likums) 5. panta septītā daļa paredz, ka ieroču klasifikācijā ir izveidota jaunā E kategorija, kurā ir ietverti gāzes ieroči un signālieroči, kurus nevar pārveidot šaušanai ar lodi vai daudzkomponentu šāviņu izsviešanai no stobra kanāla propelenta (šaujampulvera) iedarbības rezultātā. Tehniskā specifikācija minētājai kategorijai ir noteiktā Īstenošanas Direktīvas (ES) 2019/69 prasībās. Lai nodrošinātu E kategorijas ieroču atbilstību Īstenošanas Direktīvas (ES) 2019/69 prasībām tiek iestrādāts deleģējums Ministru kabinetam, kas paredz noteikt:1. kārtību, kādā klasificē gāzes ieročus un signālieročus, kā arī pārbauda to atbilstību E kategorijas ieroču tehniskajām specifikācijām;
2. kārtību, kādā pieprasa un saņem gāzes ieroču un signālieroču paraugus pārbaudes veikšanai;
3. E kategorijas ieroču tehniskās specifikācijas.

Papildus paredzētājam Ministru kabinetam deleģējumam, kas paredz noteikt gāzes ieroču un signālieročus klasifikācijas kārtību Likumprojekts nosaka, ka, ja Valsts policija klasificējot gāzes ieročus un signālieročus konstatē, ka gāzes ierocis un signālierocis nav uzskatāms par E kategorijas ieroci, tā veic gāzes ieroča un signālieroča klasifikāciju normatīvajos aktos par šaujamieroča un to munīcijas klasifikāciju noteiktajā kārtībā, izņemot gadījumu, ja gāzes ieroča un signālieroča aprite Latvijā ir aizliegta. Saskaņā ar likuma 5.panta ceturto daļu pusautomātiskos, atkārtotas darbības vai viena šāviena gāzes ieročus un signālieročus, kurus var pārveidot šaušanai ar lodi vai daudzkomponentu šāviņu izsviešanai no stobra kanāla šaujampulvera vai cita propelenta iedarbības rezultātā, uzskata par B kategorijas šaujamieročiem un atkarībā no to darbības principa klasificē atbilstošā B kategorijas apakšgrupā. Pārņemot Īstenošanas Direktīvas (ES) 2019/69 1.pantu Likumprojekts paredz precizēt likuma 5.panta septīto daļu papildinot E kategorijas ieroču definīciju ar atsauci uz atbilstību tehniskajām specifikācijām, kas pēc būtības apzīmē Īstenošanas Direktīvā (ES) 2019/69 paredzētās tehniskās specifikācijas gāzes ieročiem un signālieročiem.Papildus pārņemot Īstenošanas Direktīvas (ES) 2019/69 2.panta un 3.panta prasības, Likumprojekts paredz noteikt, ka Valsts policija Īstenošanas Direktīvas (ES) 2019/69 ietvarā pildīs kontaktpunkta funkciju, nodrošinās gāzes ieroču un signālieroču atbilstības pārbaudi E kategorijas ieroču tehniskajām specifikācijām, sadarbosies ar citām Eiropas Savienības dalībvalstīm un Eiropas Ekonomikas zonas valstīm, kā arī pēc pieprasījuma saņemšanas informēs citu Eiropas Savienības dalībvalsti un Eiropas Ekonomikas zonas valsti par Īstenošanas Direktīvā (ES) 2019/69 noteiktās pārbaudes rezultātiem. Vienlaikus pārņemot Īstenošanas Direktīvas (ES) 2019/69 prasības, Likumprojekts paredz precizēt “ieroča” un“munīcijas” definīcijas, lai definīcijās saturā iekļautu gāzes un signālieročus un tās izmantojamās patronas. Šobrīd likuma 1.panta 10.punktā ir atrodama gāzes ieroču un signālieroču definīcija, kas nosaka, ka gāzes ierocis un signālierocis—ierīce ar patrontelpu, kas paredzēta vienīgi salūtpatronu, kairinošu vielu, citu aktīvu vielu vai pirotehniskas signālmunīcijas izšaušana. Tomēr vērtējot šobrīd likuma 1.panta 14.punktā iekļauto ieroča definīciju un 30.punktā iekļauto munīcijas definīciju sistēmiski ar likuma 1.panta 10.punktā iekļauto gāzes ieroča un signālieroča definīciju var nonākt līdz atziņai, ka gāzes ieroča un signālieroča, kā arī gāzes ieroča un signālieroča patronu raksturojošās pazīmes nav iekļautas “ieroča” un “munīcijas” definīcijas saturā un nonākt līdz secinājumam, ka gāzes ieroci un signālieroci nevar uzskatīt par ieroci, bet gāzes ieroča un signālieroča patronas nevar uzskatīt par munīciju. Lai novērstu minēto definīciju nevienveidīgu izpratni tiek precizēts likuma 1.panta 14. un 30.punkts.  |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Valsts policija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Saskaņā ar Valsts policijas rīcībā esošo informāciju:1. ieroču tirdzniecības komersanti - 41 ar 83ieroču un speciālo līdzekļu tirdzniecības objektiem
2. gāzes ieroču īpašnieki- 23146.
 |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts nerada papildus administratīvo slogu ieroču tirgotājiem vai gāzes ieroču īpašniekiem. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Likumprojekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nepieciešams izstrādāt Ministru kabineta noteikumu projektu “Kārtība, kādā klasificē gāzes ieročus un signālieročus, kā arī pārbauda to atbilstību E kategorijai, kā arī E kategorijas ieroču tehniskās specifikācijas” kas noteiks: 1) kārtību, kādā klasificē gāzes ieročus un signālieročus, kā arī pārbauda to atbilstību E kategorijas ieroču tehniskajām specifikācijām;2) kārtību, kādā pieprasa un saņem gāzes ieroču un signālieroču paraugus pārbaudes veikšanai;3) E kategorijas ieroču tehniskās specifikācijas.Ministru kabineta noteikumu projektam jāstājas spēkā vienlaikus ar likumprojektu.  |
| 2. | Atbildīgā institūcija | Iekšlietu ministrija, Valsts policija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību  | Eiropas Komisijas 2019. gada 16. janvāra Komisijas Īstenošanas Direktīva (ES) 2019/69 ar ko nosaka trauksmes un signālieroču tehniskās specifikācijas saskaņā ar padomes Direktīvu 91/477 EEK par ieroču iegādes un glabāšanas kontroli (direktīva jāpārņem nacionālajos normatīvajos aktos līdz 2020. gada 17.jānvārim). |
| 2. | Citas starptautiskās saistības | Nav. |
| 3. | Cita informācija | Likumprojekts daļēji pārņem Eiropas Komisijas 2019. gada 16. janvāra Komisijas Īstenošanas Direktīva (ES) 2019/69 ar ko nosaka trauksmes un signālieroču tehniskās specifikācijas saskaņā ar padomes Direktīvu 91/477 EEK par ieroču iegādes un glabāšanas kontroli prasības. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Komisijas 2019. gada 16. janvāra Komisijas Īstenošanas Direktīva (ES) 2019/69 ar ko nosaka trauksmes un signālieroču tehniskās specifikācijas saskaņā ar padomes Direktīvu 91/477 EEK par ieroču iegādes un glabāšanas kontroli prasības. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 1.pants | Likumprojekta 4.pants |  Atbilst | Likumprojekts nesatur stingrākas prasības nekā attiecīgais ES tiesību akts.  |
| 2.panta 1.punkts | Likumprojekta 3.pants | Daļēji atbilst. Pilnībā direktīvas prasība tiks pārņemta ar MK noteikumiem |  Likumprojekts nesatur stingrākas prasības nekā attiecīgais ES tiesību akts. |
| 2.panta 2.punkts | Likumprojekta 3.pants | Atbilst | Likumprojekts nesatur stingrākas prasības nekā attiecīgais ES tiesību akts. |
| 3.pants | Likumprojekta 3.pants | Atbilst | Likumprojekts nesatur stingrākas prasības nekā attiecīgais ES tiesību akts. |
| 4.panta 1.punkts  | Likumprojekts paredz, ka Likums stājas spēkā 2020.gada 17.janvārī. | Atbilst | Likumprojekts nesatur stingrākas prasības nekā attiecīgais ES tiesību akts. |
| 4.panta 2.punkts |  | Nav jāpārņem.  |  |
| 5.pants |  | Nav jāpārņem.  |  |
| 6.pants |  | Nav jāpārņem. |  |
| Pielikums | Likumprojekta 3.pants | Daļēji atbilst. Pilnībā direktīvas prasība tiks pārņemta ar MK noteikumiem | Likumprojekts nesatur stingrākas prasības nekā attiecīgais ES tiesību akts. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? |  Likumprojekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Likumprojekts šo jomu neskar. |
| Cita informācija | Eiropas Komisijas 2019. gada 16. janvāra Komisijas Īstenošanas Direktīva (ES) 2019/69 ar ko nosaka trauksmes un signālieroču tehniskās specifikācijas saskaņā ar padomes Direktīvu 91/477 EEK par ieroču iegādes un glabāšanas kontroli pārejas direktīvas normas tiks pārņemtas ar Ministru kabineta noteikumiem, kas noteiks: 1) kārtību, kādā klasificē gāzes ieročus un signālieročus, kā arī pārbauda to atbilstību E kategorijas ieroču tehniskajām specifikācijām; 2) kārtību, kādā pieprasa un saņem gāzes ieroču un signālieroču paraugus pārbaudes veikšanai;3) E kategorijas ieroču tehniskās specifikācijas. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tika nodrošināta saskaņā ar Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā”, sagatavojot un publicējot paziņojumu par līdzdalības procesu. |
| 2. | Sabiedrības līdzdalība projekta izstrādē | Likumprojekts pirms izsludināšanas Valsts sekretāru sanāksmē tika ievietots Iekšlietu ministrijas tīmekļvietnē www.iem.gov.lv sadaļā “Sabiedrības līdzdalība”, aicinot sabiedrību, rakstveida izteikt savu viedokli par projektu līdz 2019. gada 27. jūnijam. Likumprojekts pēc izsludināšanas Valsts sekretāru sanāksmē būs pieejams Ministru kabineta mājas lapā [www.mk.gov.lv](http://www.mk.gov.lv) .  |
| 3. | Sabiedrības līdzdalības rezultāti | Projekta izstrādes laikā Latvijas Šaušanas Federācija iesniedza priekšlikumu, norādot, ka plānotie likuma grozījumi, papildinot šaujamieroču un munīcijas definīciju ar vispārējiem jēdzieniem neiekļaujas likuma struktūrā. Tika izteikts priekšlikums pilnveidot šaujamieroču un munīcijas definīciju papildinot ieroču definīciju ar gāzes un signālieroču definīciju. Priekšlikums tiks ņemts vērā. Ieroča un munīcijas definīcija tika precizēta.  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts policija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildus cilvēkresursi nav nepieciešami. |
| 3. | Cita informācija | Nav |

Iekšlietu ministrs Sandis Ģirģens

Vīza:

valsts sekretārs Dimitrijs Trofimovs

A.Melkers 67208232

andris.melkers@vp.gov.lv